SAD: „Akcioni dan muslimana“ protiv neutemeljenih i negativnih stereotipa o njima
Ogromna većina američkih muslimana su učesnici političkih i drugih procesa, dio sistema, a ne izvan njega i protiv njega
Organizatori "Akcionog dana muslimana" se nadaju da će i skupom u Springfieldu pobuditi interes i podstaći na slična okupljanja širom Sjedinjenih Država kako bi se razložno i staloženo predupređivalo stvaranje neutemeljenih i negativnih stereotipa o američkim muslimanima. U mnogim organizacijama i asocijacijama američkih muslimana rasprava o radikalizaciji muslimana u Sjedinjenim Američkim Država, koja je ovih dana u toku u američkom Kongresu prati se uz bojazan da bi ta rasprava mogla rezultirati stereotipom o muslimanima kao izvoru islamskog radikalizma u Sjedinjenim Državama. Jedna od asocijacija, Vijeće islamskih organizacija sa područja Chicaga, organizirala je skup "Akcioni dan muslimana" na kojem je bio prisutan veliki broj američkih muslimana koji žive u saveznoj državi Illinois. U Springfield, glavni grad Illinoisa, stiglo je više od 1.200 muslimana želeći pokazati da .... - istakla je Ahlam Jbara, jedna od incijatora okupljanja, i dodala: Will Burns, zastupnik iz Chicaga, izabran na zastupničko mjesto koje je nekada držao predsjednik Barack Obama, prisutan je da bi..... Vrijeme održavanja "Akcionog dana muslimana" u Springfiledu podudarilo se sa kongresnim saslušanjem u Washingtonu o radikalizaciji američkih muslimana. Saslušanje je pokrenuo kongresmen iz savezne države New York Peter King. On, kako je rekao, misli da američki muslimani ne čine dovoljno da pomognu službama i agencijama koje istražuju terorističke aktivnosti. S druge strane, studije uglednih univerziteta Duke i Sjeverna Karolina ukazuju na to da su američki muslimani najveći izvor informacija koje su rezultirale pokretanjem anti-terorističkih istraga. Direktor čikaškog ureda Vijeća o među-islamskim odnosima Ahmed Rehab osuđuje saslušanje u Kongresu i, posebno, kongresmena Kinga: I drugi muslimani Illinoisa, okupljeni u zgradi Kongresa te savezne države, govorili su o saslušanju u Washingtonu. Jedan od njih, Zaher Sahloul, predstavnik Vijeća islamskih organizacije sa područja Chicaga, istakao je da to saslušanje jeste ključno pitanje skupa "Akcioni dan muslimana," ali i naglasio da su američki muslimani iz dana u dan aktivni sudionici zbivanja u zajednicama u kojima žive i rade: Gospodina Rehaba, kako kaže brine da bi se, sa izbornom kampanjom za predsjedničke izbore 2012. godine, pitanja angažmana američkih muslimana mogla politizirati u negativnom smislu: Organizatori "Akcionog dana muslimana" se nadaju da će i skupom u Springfieldu pobuditi interes i podstaći na slična okupljanja širom Sjedinjenih Država kako bi se razložno i staloženo predupređivalo stvaranje neutemeljenih i negativnih stereotipa o američkim muslimanima.